stanford-oval/wikipedia huggingface dataset:
.NET Framework

| --- | --- |


 מפתח:  מיקרוסופט
 מחזור חיים:  13 בפברואר 2002 – הווה (22 שנים)
 גרסה אחרונה:  4.8.1 (9 באוגוסט 2022) 
 מערכת הפעלה:  Microsoft Windows
 סוג רישיון:  Proprietary; FCL under Microsoft Reference Source License
 קטגוריה:  שכבת תוכנה
 dotnet.microsoft.com/framework
 
NET Framework. (״דוט נט פריימוורק״ או ״תשתית דוט נט״) היא שכבת תוכנה של מיקרוסופט שבאמצעותה מקודדות ומורצות תוכנות אחרות. שכבה זו מספקת לתוכנות שרצות מעליה סט כלים ושירותים כגון: ניהול זיכרון, שליטה בהתקני קלט/פלט, הצפנת הודעות וכולי, כך שהמתכנתים אינם צריכים לכתוב ספריות עזר המספקות שירותים אלה, אלא רק את הלוגיקה העיקרית של התוכנה. בנוסף, שימוש בשכבת תוכנה זו (הנקראת גם "סביבה וירטואלית") מאפשר להריץ תוכנות על פלטפורמות שונות: חלונות, לינוקס, יוניקס, טאבלטים, טלפונים סלולריים וכולי, בלי צורך בשינוי קוד התוכנה, כי התוכנה "מדברת" רק עם הסביבה הווירטואלית, וסביבה זו כבר יודעת איך לדבר עם הפלטפורמה הספציפית. .NET הושקה ב־11 בפברואר 2002.
הפלטפורמה מספקת ממשק פיתוח אחיד הן לתוכנות שולחניות, לפיתוח אתרי Web, והן לתוכנות לסמארטפונים המריצים Windows Phone ואף מאפשרת לקשור ביחד התקני מחשוב שונים ולשתף ביניהם יישומים ומידע. היא פותחה כמענה תחרותי לארכיטקטורת J2EE מבית סאן מיקרוסיסטמס. בתחום התוכנות השולחניות, מספקת .NET ספרייה אחידה לפיתוח על כל משפחת מערכת ההפעלה חלונות, החל מגרסת Windows 98, במקום ממשקי תכנות היישומים של מערכות ההפעלה עצמן, או ספריית MFC.
עד שנת 2016, יצאו אחת עשרה גרסאות של פלטפורמה זו. בראש צוות הפיתוח עמד הישראלי יובל נאמן, לשעבר סגן נשיא חטיבת כלי הפיתוח במיקרוסופט העולמית.
שמה של הטכנולוגיה נלקח מסיומת האינטרנט שמציינת אתרים רשתיים, וזאת מכיוון שהטכנולוגיה פותחה בשיא בועת האינטרנט (אם כי גרסתה הרשמית הראשונה, גרסה 1.0, הוכרזה לאחר התפוצצות הבועה, בתחילת 2002). פלטפורמת פיתוח זו תומכת במגוון רב של שפות תכנות, ביניהן:
#C, ‏VB.NET, ‏#F, שפת BOO ו-Vala.
וגם מחוללי יישומים כדוגמת PowerBuilder וסביבות כמו דלפי, מאפשרים עבודה בסביבה זו.
יכולות ומרכיבים עיקריים

תפעוליות בינית (Interoperability): מאחר שלעיתים קרובות נדרשת יכולת לתקשר עם תוכניות ישנות שלא פותחו ב-NET., סביבת ה-NET. מאפשרת להשתמש בפונקציונליות שמבוצעת בתוכניות שפותחו מחוץ לסביבת .NET גישה לרכיבי COM מתאפשרת באמצעות מרחבי השם System.Runtime.InteropServices ו-System.EnterpriseServices וניתן לגשת לפונקציות אחרות באמצעות P/Invoke.
מנוע Common Runtime: שפות התכנות בסביבת NET. מהודרות לשפת ביניים הנקראת Common Intermediate Language ‏(CIL). במימוש של מיקרוסופט שפת ביניים זו אינה מפורשת אלא מהודרת בזמן ריצה (just-in-time; JIT) לשפת מכונה. צירוף רעיונות אלו נקרא Common Language Infrastructure, שאותו מימשה מיקרוסופט ב-Common Language Runtime ‏(CLR).
אי תלות בשפה: סביבת NET. משתמשת בתקן הנקרא Common Type System ובקיצור CTS. תקן זה מגדיר את כל טיפוסי הנתונים והמושגים התכנותיים הנתמכים על ידי ה-CLR וכיצד הם יתקשרו או לא יתקשרו זה עם זה. הודות לכך מאפשרת סביבת NET. המרת מופעים של טיפוסים בין שפות שונות שנתמכות ב-.NET.
ספריית מחלקות בסיסית (Base Class Library): ספריית מחלקות בסיסית הנקראת Base Class Library ובקיצור BCL היא חלק מ-Framework Class Library, היא ספרייה של מחלקות המספקת פונקציונליות שניתן להשתמש בהן בכל שפות ה-.NET ספרייה זו עוטפת פונקציות נפוצות כדוגמת קריאה וכתיבה של קבצים, ציור גרפי, תקשורת עם מסד נתונים ועבודה עם XML.
ניידות: התכנון של סביבת ה-NET. מאפשר ברמת התאוריה לפתח תוכנה שלא תהיה תלויה בפלטפורמה ושתעבוד במגוון פלטפורמות ללא צורך בהתאמת הקוד לכל אחת ואחת. מיקרוסופט פיתחה תמיכה בסביבת NET. בעבור Windows, Windows CE, ו-Xbox 360. הפירוט של ה-Common Language Infrastructure, של #C ושל C++/CLI מוגדר הן בתקני ECMA והן בתקני ISO, וכך יכולות חברות צד שלישי לפתח מימוש מתאים לסביבת NET. ולשפות התכנות שלה שיתאים לפלטפורמות אחרות.
פריסה ושכיחות

מיקרוסופט הגישה את טכנולוגיית .NET לגופי תקינה בינלאומיים, והיא תוקננה בתקן ECMA-335. טכנולוגיה זו שואבת חלק ניכר מעקרונותיה ואף מעיצוב מערכת האובייקטים שלה, מטכנולוגיית Java. בין היתר, היא משתמשת ברכיב החוצץ בין התוכנית המתבצעת לבין מערכת ההפעלה, המכונה Common Language Runtime, ושפתו נקראת Common Intermediate Language (בקיצור CIL, "שפת ביניים משותפת"). רכיב זה מהווה למעשה מכונה וירטואלית, המפרידה בין החומרה לתוכנה. רכיב זה מאפשר לפתח בשפות שונות ועבור מעבדים שונים, כל עוד השפה מהודרת לקובץ היכול לרוץ על ה־CLR. רכיב נוסף מהדר בדיוק בזמן (JIT – Just In Time) מהדר בזמן ריצה את קוד הביניים של המכונה הווירטואלית לקוד מכונה טבעי של המחשב הנוכחי, ומעניק ליישום יכולת להתבצע במהירות הקרובה למהירות של יישום שהודר לקוד מכונה טבעי, וזאת בדומה לשפת Java.
מיקרוסופט עצמה פיתחה את שפת C#, וכמו כן יצרה מחדש את שפת Visual Basic תוך התאמתה באופן מלא לעקרונות תכנות מונחה עצמים, והיא מכונה Visual Basic .NET עבור סביבת .NET כמו כן יצרה מיקרוסופט גרסה של Java המכונה J#, גרסה של JavaScript המכונה JScript ואף גרסה "מנוהלת" (Managed) ל-C++ המכונה Managed C++. יצירת גרסאות .NET לשפות קיימות נועדה להקל על מפתחים שכבר היו מורגלים בשפות אלה, להגר אל סביבת .NET בנוסף, חברות אחרות יצרו גם הן גרסאות של שפות אחרות שניתן להדר אל סביבת CLI, כמו למשל גרסת .NET של שפת דלפי. כמו כן פותחה שפה XSharp.
אחת מתוצאות תקנונו של ה־CLI היא שגם גופים אחרים רשאים לפתח מימוש של תקן זה. ואכן, קיימים לפחות שני פרויקטים בקוד פתוח לפיתוח סביבות .NET שלא יהיו קשורות למערכות החלונות דווקא – פרויקט מונו של חברת נובל ופרויקט דוט-גנו (GNU.). שני פרויקטים אלה מפתחים גרסאות של ה-CLI עבור מערכות לינוקס ומק, ומערכות אחרות, כך שבדומה לטכנולוגיית ג'אווה, תוכנה שפותחה על פלטפורמה אחת תרוץ על כל פלטפורמה אחרת עליה מותקנת ה־CLI. במקביל שפות פיתוח אופייניות לקוד הפתוח יצאו בגרסאות שעברו התאמה לסביבת הפיתוח של ה-.NET, כך למשל PHP יצאה בגרסה העונה לשם Phalanger.
גרסאות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
| גרסה | מספר גרסה | תאריך הפצה | ויז'ואל סטודיו | מופץ כברירת מחדל במערכת ההפעלה |
| --- | --- | --- | --- | --- |
| 1.0 | 1.0.3705.0 | 13 בפברואר 2002 | Visual Studio .NET | ללא |
| 1.1 | 1.1.4322.573 | 24 באפריל 2003 | Visual Studio .NET 2003 | Windows Server 2003 |
| 2.0 | 2.0.50727.42 | 7 בנובמבר 2005 | Visual Studio 2005 | Windows Server 2003 R2 |
| 3.0 | 3.0.4506.30 | 6 בנובמבר 2006 |  | Windows Vista, Windows Server 2008 |
| 3.5 | 3.5.21022.8 | 19 בנובמבר 2007 | Visual Studio 2008 | Windows 7, Windows Server 2008 R2 |
| 4.0 | 4.0.30319.0 | 12 באפריל 2010 | Visual Studio 2010 | ללא |
| 4.5 | 4.5.50709.17929 | 15 באוגוסט 2012 | Visual Studio 2012 | Windows 8, Windows Server 2012 |
| 4.5.1 |  | 17 באוקטובר 2012 | Visual Studio 2013 | Windows 8.1, Windows Server 2012 R2 |
| 4.5.2 |  | 5 במאי 2014 | Visual Studio 2015 |  |
| 4.6 |  | 20 ליולי 2015 |  | חלונות 10 |
| 4.6.1 |  | 30 לנובמבר 2015 |  |  |
| 4.6.2 |  | 2 לאוגוסט 2016 | Visual Studio 2017 |  |
| 4.7 |  | 5 לאפריל 2017 |  |  |
| 4.7.1 |  | 17 לאוקטובר 2017 |  |  |
| 4.7.2 |  | 30 לאפריל 2018 |  |  |
| 4.8 |  | 18 לאפריל 2019 | Visual Studio 2019 |  |
בשנת 2020 הוכרז כי לא יפותחו עוד גרסאות משמעותיות של NET Frameowrk, ושהפיתוח הפעיל יעבור לNET., ממשיכתה של NET Core.
יתרונות

תמיכה בפרוטוקול SOAP של ה-W3C, שמאפשר הפעלה ללא קשר בשפה מעל פרוטוקול HTTP.
תמיכה בחלוקת משימות בין שרת לתוכנת לקוח כגון דפדפן.
תמיכה בקריאה וכתיבה של קובצי XML
ממשק משתמש גרפי חלונאי. במימוש של מיקרוסופט, מדובר למעשה במעטפת לפונקציות ה-C של Windows עצמה האחראיות ליצירת ממשק המשתמש. במימוש של "מונו", ממשק המשתמש מצויר על ידי אובייקט ציור הגרפיקה של .NET
קריאה ל-API של מערכת ההפעלה מתוך התוכנית בצורה כמעט טבעית. פעולה לא טריוויאלית, בהתחשב בכך שה-API כתוב בשפת C, בעוד שפות .NET הן שפות אחרות, מוכוונות עצמים.
אובייקטים משותפים שבהן משתמשות כל השפות התומכות בסביבה זו.
חסרונות

אחד החסרונות העיקריים של הסביבה הוא שקוד ההרצה שהיא יוצרת הוא קוד ביניים קריא, שאפשר בכלים פשוטים להמירו לכל שפה ב-.NET, כך שההגנה על אלגוריתם והזכויות של מפתחיו, כמו גם חסימת עקיפת מנגנון בקרת רישוי תוכנה, הפכה להיות קשה יותר, מאשר בקוד מהודר של שפה טבעית. שיטת ההגנה המרכזית נקראת עירפול (obfuscation)(אנ'), שבו תוכן הקוד משונה לאותיות ומספרים חסרי משמעות. חברת מיקרוסופט נתנה את דעתה על בעיה זו והוציאה עם חבילת הסטודיו גרסה רזה של התוכנה בשם Dotfuscator, שיעודה לערפל קובץ הרצה (EXE,‏ DLL) שהודר בסביבת ה-.NET
יש הטוענים נגד הנפח הרב של גרסאות ההרצה בגרסאות 3 של ה-.NET בחלק ממערכות ההפעלה כדוגמת חלונות XP, כדי להריץ במחשב לקוח אפילו יישום קטן של ה-.NET בגודל של 100K שמשתמש בתקשורת WCF, יש צורך להוריד ולהתקין קובצי הפצה בנפח של מאות מגהבייט. (מכיוון שכל גרסה נבנתה אחת על השנייה, מי שרוצה להשתמש בתכונות המעודכנות בגרסה 3.5. צריך להתקין גרסה 3 בנפח 50 מגהבייט, גרסה 3.5 בנפח 197 מגהבייט ועוד 250 מגהבייט ל-NET 3.5 SP1.). בגרסה 4 של ה-.NET, בעיה זו תוקנה בחלקה (ונפח קובץ ההפצה שאיננו תלוי בגרסאות קודמות, עומד על 48 מגהבייט ל-x86 + x64). פתרון נוסף לבעיה זו הוצג בגרסה 4 של .NET והציע אפשרות לריצה תחת תת-קבוצה של רכיבי מערכת המכונה Client Profile. ריצה בפרופיל זה מוגבלת לשימוש בספריות התשתית הנפוצות באפליקציות לקוח ובכך מאפשרת הקטנה של נפח קובצי ספריות ההרצה שהמשתמש מחויב להתקין.
בעוד שטבעם של התקנים שמרכיבים את ה-.NET להיות חוצי פלטפורמות, יישום מלא של .NET נתמך רק על Windows. מיקרוסופט מספקת תמיכה מוגבלת עבור פלטפורמות אחרות כגון XNA עבור Xbox 360 ועבור Windows Phone 7, Silverlight, ו-Mac OS X. קיימים מימושים חלופיים של CLR, ספריות מחלקת בסיס ומהדרים (לפעמים של ספקים אחרים), אך בזמן שכל המימושים הללו מבוססים על אותם תקנים, הם עדיין מימושים שונים עם רמות שונות של שלמות, בהשוואה לגרסה המלאה של ה-.NET המשווקת בידי מיקרוסופט.
מהדרים

ב-2 באפריל 2014 מיקרוסופט הוציאה לאור גרסת בטא למהדר חדש בשם DotNET Native, המאפשר להדר קוד בשפת #C ו-VB.NET לקוד מכונה באופן ישיר (Native Code), ללא שימוש ב-JIT (מהדר דינמי – Just-In-Time Compiler). לפי מיקרוסופט, מהדר זה מתבסס על המהדר של ויז'ואל סטודיו לשפת ++C, והוא מהדר סטטי. מהדר זה מיועד ליישומי Windows Store בלבד (יישומים למחשבי לוח של מיקרוסופט), אך לפי מיקרוסופט, בעתיד המהדר יתמוך גם ביישומי "חלונות" למחשבים נייחים (Desktop Applications), אך הדבר לא התממש עד הרבעון הראשון של 2016.
היתרון הבולט במהדר זה הוא הביצועים – ניתן לכתוב קוד בשפת #C עם ביצועים דומים לקוד בשפת ++C, לפי מיקרוסופט. בנוסף לכך, מהדר זה מאפשר ל-#C לרוץ על מספר פלטפורמות שונות, ומקשה על פענוח לשפת המקור של הקובץ המהודר (Assembly Executable). יתרון נוסף הוא שאף על פי שהקוד הוא קוד מכונה, ניהול הזיכרון האוטומטי ושאר היתרונות של NET. עדיין מתאפשרים באופן מלא לחלוטין, בניגוד לשפות אחרות שמתהדרות לקוד מכונה (כדוגמת ++C). מהדר זה לא יחליף את מהדר ה-JIT, אך הוא יספק חלופה למהדר ה-JIT (ניתן לקבוע את סוג ההידור, JIT או Native, לפני ההידור).
ניהול זיכרון

ניהול הזיכרון של שפות המפותחות בסביבה זו נעשה באופן אוטומטי בניגוד לתכנות בשפה כדוגמת ++C. ה-CLR מספק שירותים לטיפול בנושא של הקצאת זיכרון דינמית. אובייקטים שהוקצו אינם דורשים ניקוי ידני בתום השימוש ויש מערכת של "איסוף זבל" שדואגת לפנות זיכרון של אובייקטים שכבר אינם בשימוש.
ראו גם

‎.NET Core
LINQ
מונחים בתוכנה
הערות שוליים

↑  לראשונה בישראל מיקרוסופט מציגה מעבדת פיתוח יישומי NET., באתר TheMarker‏, 3 בינואר 2001
↑  .NET Official Support Policy, Microsoft (באנגלית)
↑  http://blogs.msdn.com/b/dotnet/archive/2014/04/02/announcing-net-native-preview.aspx
| מיקרוסופט |
| --- | --- | --- |
| שירותי אונליין | Live (msn) ‏• Outlook.com ‏• בינג • OneDrive ‏• Microsoft Azure •‏ Office Online ‏• מיקרוסופט 365 • ‏Groove |  |
| חומרה | Surface ‏• Xbox Series X/S ‏• Xbox One ‏• Xbox 360 ‏• Xbox ‏• Kinect ‏• זון |  |
| מערכות הפעלה | Microsoft Windows •‏ Windows Phone ‏• Windows Server ‏• Windows CE ‏• Windows Mobile |  |
| פלטפורמות וסביבות פיתוח | ויז'ואל סטודיו‏ • Visual Studio Code •‏ Microsoft Silverlight |  |
| תוכנות מחשב | מיקרוסופט טיסה • אינטרנט אקספלורר • מיקרוסופט אדג' • סקייפ • Microsoft Mathematics ‏• Microsoft Security Essentials •‏ Microsoft Office ‏• Windows Defender ‏• SQL CE ‏• Microsoft Teams |  |
| תוכנות שרת | Microsoft SQL Server‏ • SharePoint‏ • Internet Information Services • שרת Exchange‏ • Microsoft Biztalk Server‏ • Active Directory |  |
| אנשי מפתח | ביל גייטס • פול אלן • סטיב באלמר • סאטיה נאדלה |  |
| טכנולוגיות | ‎.NET •‏ DirectX •‏ ‎.NET Core |  |

| --- | --- |
בקרת זהויות :  LCCN: n2017043838  NKC: ph180738  VIAF: 3150170462800011322   WorldCat (עם VIAF): 3150170462800011322 
סקירה חזותית של ה-CLI
308

שנת 308 היא השנה השמינית במאה ה-4. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 308 ניתן לה בדיעבד.
כל התאריכים שלהלן הם לפי הלוח היוליאני.
אירועים

נערכה בקרנונטום ועידה בראשות האוגוסטוס לשעבר דיוקלטיאנוס, במטרה להדיח את מקסימיאנוס ובנו מקסנטיוס מהשלטון באימפריה הרומית, ולהסדיר את שלטונה של הטטררכיה השנייה.
נולדו

בבא רבה
ראו גם

ילידי 308‎
נפטרים ב-308‎
Academia.edu

| --- | --- |

 סוג:  רשת חברתית מקוונת 
 תקופת הפעילות:  ספטמבר 2008 – הווה (כ־16 שנים)
 מייסדים:  ריצ'רד פרייס
 שירותים עיקריים:  רשת חברתית מקוונת עבור אקדמאים
 הרשמה:  חופשית
 http://academia.edu
 
Academia.edu היא רשת חברתית מקוונת עבור אקדמאים, שמטרתה לקשר בין אקדמאים בעלי תחומי עניין ומחקר משותפים. בעזרת האתר, ניתן לשתף מאמרים, לעקוב אחר תפוצתם ולקרוא מאמרים בתחום מחקרי מסוים. האתר הושק בספטמבר 2008, ואליו נרשמו כ־41 מיליון משתמשים, והועלו כ־18 מיליון טקסטים (נכון ליוני 2017). משרדי החברה המפעילה ממוקמים בסן פרנסיסקו שבקליפורניה, והיא מעסיקה 23 עובדים.
האתר מכריז כי הוא תומך בתנועות מדע פתוח וגישה פתוחה, ובפרט בהפצה מיידית של חומרים מחקריים, ובמערכת בקרת עמיתים שמתרחשת בזמן ההפצה ולאחריה ולא לפניה. עם זאת, האתר אינו מאגר גישה פתוחה ואינו מומלץ בידי תומכי מאגרים לגישה פתוחה. טענותיהם המרכזיות של הדוחים אותו היא היותו אתר מסחרי, וחוסר האפשרות להעביר מידע ממנו לאתרי גישה פתוחה.
קבלה וביקורת

TechCrunch ציין כי האתר מעניק למשתמשיו "דרך יעילה ועוצמתית להפיץ את מחקריהם".
קבלה וביקורת > שם הדומיין

"Academia.edu" אינה אוניברסיטה או מוסד להשכלה גבוהה אחר, ולכן אל לה להיות מזוהה בעזרת סיומת האינטרנט "‎.edu", המשמשת מוסדות מסוג זה. למרות זאת, שם המתחם "Academia.edu" נרכש ב־1999, טרם התקנות המאפשרות רק למוסדות על־תיכוניים מוכרים להחזיק בסיומת "‎.edu". כל האתרים בעלי הסיומת "‎.edu" שנוצרו לפני 2001 הוכשרו בדיעבד, גם אם לא היו מוסדות להשכלה גבוהה.
מבקרים שונים ראו בשימוש בסיומת "‎.edu" בעייתיות מסוימת. קת'לין פיצפטריק, האחראית על תקשורת מדעית (אנ') באגודה לשפות מודרניות אמרה כי היא מוצאת את השימוש בסיומת בעייתי ביותר, מפני שהסיומת יכולה להטעות אנשים, ולגרום לחשוב שזהו מוסד חינוכי, ולא חברה למטרות רווח.
עם זאת, בקשריה עם הרשות לניירות ערך של ארצות הברית משתמשת החברה בשם "Academia Inc.‎".
הערות שוליים

1 2  אודות באתר Academia.edu
↑  Richard Price, "The Future of Peer Review", TechCrunch, Feb 5, 2012
1 2  A social networking site is not an open access repository, University of California Office of Scholarly Communication.
↑  Jason Kincaid, "Academia.edu Raises $4.5 Million To Help Researchers Share Their Scholarly Papers", TechCrunch, Nov 30, 2011
↑  .edu Eligibility
1 2  LAURA MCKENNA, "The Convoluted Profits of Academic Publishing", The Atlantic, DEC 17, 2015
Java Web Start

Java Web Start (בראשי תיבות: JWS) היא טכנולוגיה אשר פותחה על ידי חברת סאן מיקרוסיסטמס המאפשרת הפעלת אפליקציית Java באתר אינטרנט באמצעות הדפדפן.
בניגוד ל-JWS, Applet לא רץ בתוך הדפדפן, ולאפליקציה יש פחות הגבלות מאשר Applet.
כל אפליקציית Java יכולה לרוץ באמצעות JWS כל עוד שרת האינטרנט שמציע את האפליקציה יכול לעבוד עם הטכנולוגיה הזאת וקובצי ה-JAR השונים שמרכיבים את האפליקציה נמצאים בשרת.
צריך לכתוב קובץ קונפיגורציה מיוחד עבור JWS שאומר ל-JWS לטעון את התוכנית.
קובץ הקונפיגורציה משתמש ב-Java Network Launching Protocol (JNLP), הרחבה של קובץ XML שכולל בתוכו פרטים על האפליקציה כגון: המחלקה הראשית וקובצי ה-JAR.
על מנת ליצור אפליקציה שתרוץ תחת JWS, יש לבצע את הפעולות הבאות:
המתכנת אוסף את כל הקוד שכתב (יחד עם קבצים חיצוניים כגון תמונה או קול) לקובץ JAR אחד יחד עם קובץ JNLP, שזהו חלק מ-JWS.
הקובץ מאוחסן בשרת אינטרנט. צריך קישור בדף האינטרנט לקובץ.
המשתמש טוען את דף האינטרנט ולוחץ על הקישור לקובץ שנוצר בפעולה מספר 1.
סביבת הריצה של Java (JRE) מתקינה ומריצה את האפליקציה. התוכנית נשמרת בזיכרון המחשב כך שאין צורך להתקין אותה שוב.
JavaServer Pages

JavaServer Pages (בראשי תיבות: JSP) היא טכנולוגיית צד-שרת מבוססת Java המאפשרת יצירה של דפי HTML, XML וקבצים אחרים, בתשובה לבקשות HTTP. טכנולוגיה זאת, מבית סאן מיקרוסיסטמס, מאפשרת לקוד Java ופעולות מוגדרות לשנות וליצור דפים בתשובה לכל בקשה.
התחביר של JSP כולל תגי XML נוספים, הנקראים פעולות JSP, המאפשרות לקרוא לפעולות של השפה. בנוסף, הטכנולוגיה מאפשרת יצירה של ספריות תגי JSP, שיכולות להשתלב עם תגי XML רגילים. ספריות התגים מאפשרות ליצור יישומי צד-שרת שאינן כבולות לשרת Web ומערכת הפעלה מסוימים.
דפי JSP מהודרים על ידי מהדר JSP לכדי Java Servlets. מהדר ה־JSP יכול ליצור את ה־Servlets כבר בשפת הביניים של Java או בשפת Java ממש, שתהודר בתורה על ידי מהדר Java רגיל.
ראו גם

J2EE
JavaServer Faces
Java Servlet
יישום ווב
Full Gear (2019)

| Full Gear (2019)>  הפוסטר הרשמי של האירוע בכיכובם של כריס ג'ריקו, קודי, ג'ון מוקסלי וקני אומגה.מידע |
| --- | --- | --- |
ארגון: All Elite Wrestling
תאריך: 9 בנובמבר 2019
עיר: בולטימור, מרילנד
אולם: רויאל פארמס ארנה
מספר צופים: 8,200
שיר הנושא: "Nowhere to Run" בביצוע Fozzy
סדרת אירועי שלם וצפה של AEW
| All Out | Full Gear (2019) | Revolution |
סדרת אירועי Full Gear
| ראשון | Full Gear (2019) | 2020 |
(2019) Full Gear היה אירוע היאבקות מקצועית בשיטת השלם וצפה של ארגון ההיאבקות All Elite Wrestling‏ (AEW). האירוע נערך ב-9 בנובמבר 2019 באולם רויאל פארמס ארנה בבולטימור, מרילנד.
שמונה קרבות התנהלו באירוע, כולל אחד שהתקיים במופע המקדים לאירוע. בקרב המרכזי, ג'ון מוקסלי ניצח את קני אומגה בקרב ללא סנקציות. עוד ברשימת הקרבות, כריס ג'ריקו ניצח את קודי ושמר על אליפות העולם של AEW לאחר שחברו של קודי, MJF, שעמד בפינת הזירה שלו לאורך הקרב, זרק מגבת לבנה לתוך הזירה במהלך ניסיון ההכנעה של ג'ריקו, מה שהוביל לעצירת הקרב ולכך שקודי לעולם לא יוכל לקבל קרב על אליפות העולם של AEW, ריהו ניצחה את אמי סאקורה ושמרה על אליפות הנשים של AEW, ו-SoCal Uncensored (פרנקי קאזריאן וסקורפיו סקיי) ניצחו את הלוצ'ה בראדרס (פנטגון ג'וניור וריי פיניקס) ופרייבט פארטי (אייזיאה קאסידי ומארק קוון) בקרב זוגות משולש ושמרו על אליפות הזוגות של AEW.
אירוע

| --- | --- |

תפקיד:: שם:
צוות השידור באנגלית: ג'ים רוס
צוות השידור באנגלית: אקסקליבר
צוות השידור באנגלית: גולדנבוי (מופע מקדים)
צוות השידור באנגלית: טאז (מופע מקדים)
צוות השידור בספרדית: אלכס אבראנטס
צוות השידור בספרדית: דאשה גונזלס
כרוז: ג'סטין רוברטס
מראיין: גולדנבוי
שופטים: אובריי אדוארדס
שופטים: ברייס רמסבורג
שופטים: ארל הבנר
שופטים: פול טרנר
שופטים: ריק קנוקס
פאנל שופטים לאליפות העולם של AEW: דין מלנקו
פאנל שופטים לאליפות העולם של AEW: ארן אנדרסון
פאנל שופטים לאליפות העולם של AEW: דה גרייט מוטה
אירוע > מופע מקדים

קרב אחד בודד התקיים במהלך המופע המקדים אשר נודע בשם "The Buy In" ובו בריט בייקר התחרתה נגד בי פריסטלי. בסיום, בייקר ניצחה לאחר שביצעה על פריסטלי את מהלך ההכנעה שלה, Lockjaw.
אירוע > קרבות מקדימים

האירוע עצמו נפתח בקרב זוגות בין Proud and Powerful (סנטנה ואורטיז) ליאנג באקס (מאט ג'קסון וניק ג'קסון). הזוג הוותיק, ה-Rock 'n' Roll Express (ריקי מורטון ורוברט גיבסון) ישבו בשורה הראשונה בקהל, כשהיאנג באקס בירכו אותם לשלום בזמן כניסתם לזירה. ברגעי הסיום של הקרב, סנטנה ואורטיז ביצעו על ניק ג'קסון את מהלך ה-Street Sweeper כדי לנצח בקרב. לאחר מכן, סנטנה ואורטיז המשיכו לתקוף את היאנג באקס עד שמורטון וגיבסון נחלצו לעזרת האחרונים.
בקרב השני, אדם פייג' התחרה נגד פאק. לאחר שחמק ממהלכי הברוטלייזר והחץ השחור, פייג' ביצע על פאק את מהלך הסיום שלו, ה-Dead Eye, כדי לנצח בקרב.
אז, שון ספירס (שלווה לקרב על ידי טולי בלנצ'רד) התחרה נגד ג'ואי ג'נלה. סיום הקרב התנהל כך שספירס חשף את הכיסוי המכסה את פינת החבל העליון, מה שגרם לשופט להחזיר את הכיסוי למקומו. בזמן שהשופט ביצע זאת, ספירס ובלנצ'רד ביצעו על ג'נלה את מהלך הספייק פיילדרייבר מחוץ לזירה. ספירס החזיר את ג'נלה לזירה ולאחר מכן ביצע עליו את מהלך ה-Death Valley Driver, שהספיק לו על מנת לנצח בקרב.
בקרב שבא לאחר מכן, SoCal Uncensored (פרנקי קאזריאן וסקורפיו סקיי) הגנו על אליפות הזוגות של AEW נגד הלוצ'ה בראדרס (פנטגון ג'וניור וריי פיניקס) ופרייבט פארטי (אייזיאה קאסידי ומארק קוון) בקרב זוגות משולש. קוון ביצע על קאזריאן את מהלך השוטינג סטאר פרס, אך ניסיון ההצמדה שבא לאחר מכן לא היה מוצלח. קאסידי וקוון ניסו לבצע על קאזריאן וסקיי את מהלך הסיום המשותף שלהם, אך האחרונים חמקו מכך. בתגובה, קאזריאן וסקיי ביצעו על קאסידי את מהלך ה-SCU Later כדי לנצח בקרב ולשמור על חגורות האליפות בהצלחה. לאחר הקרב, הלוצ'ה בראדרס תקפו את SCU, כשלפתע האורות כבו. כשהתאורה חזרה, פנטגון ג'וניור הופיע לצד דמות שנראית כמותו. דמות זו תקפה את הלוצ'ה בראדרס, כשלאחר מכן חשפה את עצמה כלא אחר מכריסטופר דניאלס.
בקרב הבא, ריהו הגנה על אליפות הנשים של AEW נגד המאמנת שלה לשעבר, אמי סאקורה. בסיום, ריהו ביצעה על פניה של סאקורה את מהלך הדאבל פוט סטומפ, ולאחר מכן הצמידה אותה לניצחון, שהקנה לה הגנה מוצלחת על התואר.
בקרב הלפני האחרון, כריס ג'ריקו (שלווה לקרב על ידי ג'ייק הייגר) הגן על אליפות העולם של AEW נגד קודי (שלווה לקרב על ידי MJF). ארן אנדרסון, דין מלנקו ודה גרייט מוטה הוצגו כפאנל השופטים אשר יקבעו את המנצח בקרב במקרה של תיקו לאחר חריגה מגבולות הזמן המוקצב. מוקדם בקרב, קודי קפץ מעל לחבל העליון על ג'ריקו שהיה מחוץ לזירה, אך האחרון התחמק ממהלך זה, מה שגרם לקודי ליפול עם פניו על רמפת הכניסה לזירה ולחתך משמעותי במצח שלו, שכתוצאה מכך איבד כמות דם גדולה. לאחר שטופל על ידי דוקטורים, קודי חזר לזירה. מאוחר יותר, הייגר התערב בקרב, כשהכה את קודי בעזרת אגרוף. בעקבות זאת, השופט הרחיק את הייגר מתחומי הזירה. בזמן שדעתו של השופט הוסחה, ג'ריקו הכה את קודי בעזרת חגורת אליפות העולם של AEW, אך הוא לא הצליח להצמיד את קודי לניצחון. מנגד, קודי ביצע על ג'ריקו את מהלך הסיום שלו, הקרוס רודס, אך גם ניסיון ההצמדה שלו לא היה מוצלח. בסיום, ג'ריקו ביצע על קודי את מהלך ההכנעה שלו, ה-Liontamer.‏ MJF, שעמד בפינת הזירה של קודי לאורך הקרב, זרק מגבת לבנה לתוך הזירה במהלך ניסיון ההכנעה, מה שהוביל לעצירת הקרב ולהגנה מוצלחת של ג'ריקו על התואר. כתוצאה מהפסדו של קודי, הוא לעולם לא יוכל לקבל קרב על אליפות העולם של AEW. לאחר הקרב, MJF ניחם את קודי, אך הוא ניצל זאת כדי לבגוד בקודי, כשבעט לאחרון במפשעה ועזב את הזירה לקול קריאות בוז מהקהל.
אירוע > הקרב המרכזי

בקרב המרכזי, ג'ון מוקסלי התחרה נגד קני אומגה בקרב ללא סנקציות. לאחר כחצי שעה של קרב שוויוני בין השניים, אדם פייג' והיאנג באקס הופיעו ולאחר הוראה של חברם, אומגה, הם הוציאו שולחן גדול המלא בחוטי תיל. מנגד, מוקסלי ניצל זאת לרשותו וביצע על אומגה את מהלך הסופלקס אל תוך שולחן חוטי התיל. אומגה ביצע על מוקסלי את מהלך ה-V-Trigger על אחד מהאביזרים שאפיינו את האירוע. בתגובה, מוקסלי ביצע על אומגה את מהלך ה-Snap Double Underhook DDT על שברי זכוכית שהיו מפוזרים באמצע הזירה, אך האחרון הצליח לצאת מניסיון ההצמדה שבא לאחר מכן. אומגה ביצע את אותו המהלך, אך הפעם זה היה על רצפת העץ, שאותה דאג לחשוף מוקסלי דקות ספורות קודם לכן. כשאומגה ניסה לבצע על מוקסלי את מהלך הפיניקס ספלאש, האחרון התחמק מכך וביצע את מהלך ה-Paradigm Shift על רצפת העץ החשופה, מהלך שהספיק למוקסלי כדי לנצח בקרב.
ביקורות

האירוע קיבל ביקורות חיוביות בקרב המבקרים והצופים.
ג'ייסון פאוול מהאתר Pro Wrestling Dot Net "נהנה מהמופע" ואף אמר ש"זה היה מרענן לראות אירוע מלא בקרבות שבאמת הרגישו שייכים ולא סתם קרבות שנקבעו כדי להעביר זמן מסך". עוד אמר ש"הקהל היה חם וכל המשתתפים בקרבות נתנו מעל ומעבר". ברנט ברוקהאוס וג'ק קרוסבי מה-CBS Sports גם אהבו את האירוע ואמרו ש"שני הקרבות האחרונים של האירוע היו מיוחדים וברמה מאוד גבוהה שאפילו ה-WWE לא יכולים לייצר". הקרב המרכזי בין מוקסלי לאומגה וקרב אליפות העולם בין ג'ריקו לקודי היו הקרבות אשר קיבלו את הציונים הגבוהים ביותר באירוע, כששניהם קיבלו ציון "-A".
אף על פי שהאירוע קיבל ביקורות חיוביות, הקרב המרכזי בין מוקסלי לאומגה שהיה קרב ללא סנקציות יצר תגובות חלוקות בקרב הצופים עקב השימוש העודף באלימות ובאמצעי לחימה "כבדים". אריה ווינטר מה-Wrestling Observer Newsletter תיארה את הקרב כ"מבחיל". ג'ים קורנט אמר בפודקאסט שלו שהקרב היה "מזויף, צבוע וטיפשי שהכיל יותר אלימות מאשר היאבקות איכותית". מנגד, העיתונאי של Wrestling Observer Newsletter, דייב מלצר, אמר שאף על פי שהוא "שנא" את הקרב באופן אישי, "מנקודת מבט של קרב פיזי איכותי, זה אכן היה זה וברמה הגבוהה ביותר". הוא העניק לקרב ציון של 4.5 כוכבים.